Druĵno (Simferopola distrikto)

Druĵno (, , ) estas vilaĝo en la Trudova komunumo de la Simferopola distrikto (Aŭtonoma Respubliko Krimeo). Laŭ la censo de la jaro 2001 en la vilaĝo loĝis 310 homoj. Antaŭ la jaro 1948 la vilaĝo havis krime-tataran nomon Ĝafer-Berdi.

 Geografio 
La vilaĝo situas en la sudorienta parto de la Simferopola distrikto ĉe la plej supra fluo de la rivero Malgranda Salgiro sur la orientaj deklivoj de la Dolgorukova altebenaĵo ĉirkaŭ 12 kilometrojn for de Simferopolo. La plej proksimaj loĝlokoj estas la vilaĝoj Lazarevko (situanta ĉirkaŭ 3 kilometrojn norde) kaj Perevalno (situanta ĉirkaŭ 4 kilometrojn sude).

 Historio 
La unua certa skriba mencio pri Druĵno (sub la nomo Ĝafer-Berdi) aperis en la jaro 1784. Laŭ la statistikaj informoj de la jaro 1805 la vilaĝo konsistis el 29 kortoj kaj estis loĝata de 170 homoj (ĉiuj ili estis krime-tataroj).

Meze de la 19a jarcento la vilaĝo preskaŭ plene senhomiĝis pro amasa elmigro de krime-tataroj en Turkion. Tamen, iom post iom la vilaĝo rekreskis: laŭ la statistikaj informoj de la jaro 1887 ĝi konsistis el 17 kortoj kaj estis loĝata de 91 homoj (jam prejparte de rusoj). En la jaro 1926 la vilaĝo apartenis al la Ŝumĥaja komunumo kaj estis loĝata de 234 homoj.

La 18an de majo 1948 per la ukazo de la estraro de la supera konsilio de RSFSR la nomo de la vilaĝo estis ŝanĝita de Ĝafer-Berdi al Druĵno (la rusa nomo signifas laŭvorte «la amik(ec)a, la konkorda»).

Ekde la jaro 1968 la vilaĝo apartenas al la Trudova komunumo.

 Dinamiko de la loĝantaro 
 1805 — 170 homoj (ĉiuj — krime-tataroj)
 1864 — 17 homoj
 1887 — 91 homoj
 1939 — 234 homoj
 1989 — 176 homoj
 2001 — 310 homoj

 Nuntempo 
Laŭ la rezultoj de la tutukrainia censo de la jaro 2001 en la vilaĝo loĝis 310 homoj (la pli ĝisdataj pritaksoj de la jaro 2009 mencias 216 loĝantojn). La areo de la vilaĝo estas 38,8 hektaroj, la kvanto de kortoj estas ĉirkaŭ 100.

La ĉefa ekonomia branĉo de la vilaĝo estas agrikulturo. Per la busa transporto la vilaĝo estas ligita al Simferopolo kaj al la apudaj vilaĝoj.

 Referencoj 

 Ligiloj 



Kategorio:Vilaĝoj de Krimeo
Kategorio:Loĝlokoj de la Simferopola distrikto